

RĪGAS JAUNO TEHNIĶU CENTRS

Bauskas iela 88, Rīga, LV-1004, tālrunis 67281561, e-pasts rjtc@riga.lv

**Nolikums**

**Rīga**

2019.gada 21.oktobrī Nr. BJCJTC-19-34-nos

**LEGO Robotikas radošās sacensības 2019**

**Nolikums**

**I. Vispārīgie jautājumi**

1. Nolikums nosaka kārtību, kādā norisinās LEGO robotikas radošās sacensības (turpmāk – Sacensības).
2. Sacensības tiek rīkotas ar mērķi:
   1. Popularizēt bērnu un jauniešu tehnisko jaunradi.
   2. Attīstīt bērnu un jauniešu vispārējās un speciālās tehniskās zināšanas sacensību apstākļos.
3. Sacensību uzdevums ir noskaidrot labākos LEGO robotu būvētājus.
4. Sacensības organizē Rīgas Jauno tehniķu centrs (turpmāk – Organizators) sadarbībā ar Rīgas domes Izglītības, kultūras un sporta departamenta Sporta un jaunatnes pārvaldi (turpmāk – Pārvalde).

**II. Sacensību norises vieta un laiks**

1. Sacensības notiek 2019.gada 23.novembrī
   1. Sacensības notiek 23.11.2019., Bauskas iela 88, plkst.11.00, reģistrācija no plkst. 10.30.

5.2. Sacensību nolikums un informācija par Sacensībām tiek publicēta interneta vietnēs [www.intereses.lv](http://www.intereses.lv), [www.facebook.com/rjtc.lv](http://www.facebook.com/rjtc.lv), [www.facebook.com/LatLUG/](http://www.facebook.com/LatLUG/)

**III. Sacensību dalībnieki, programma un nosacījumi**

1. Sacensībās var piedalīties dalībnieki, kuru vecums sacensību dienā ir no 8 līdz 16 gadiem. Dalībnieki sacensību vietā ierodas ar LEGO robotu būvēšanai nepieciešamajām detaļām. Detaļas nedrīkst būt savienotas (veidojot robotu fragmentus vai citādā veidā).
2. Sacensības tiek organizētas šādām vecuma grupām LEGO sumo un LEGO līnijsekotājs kategorijā:
   1. Dalībnieki, kuru vecums sacensību dienā ir no 8-12 gadi, piedalās I – grupā;
   2. Dalībnieki, kuru vecums sacensību dienā ir no 13-16 gadi, piedalās II – grupā.
3. Sacensības tiek organizētas saskaņā ar LEGO sumo un LEGO līnijsekotājs disciplīnu noteikumiem, tos pielāgojot šīm sacensībām:
   1. Nosacījumi: LEGO sumo robota izmērs nedrīkst pārsniegt 20 cm x 20 cm, svars ne vairāk kā 1,0 kg, jāizmanto tikai LEGO vai LEGO analogas detaļas.
   2. Nosacījumi: LEGO līnijsekotājs izmērs nepārsniedz 25 cm x 25 cm, jāizmanto tikai LEGO vai LEGO analogas detaļas.
   3. Sacensību laikā būs pieejamas LatLUG darbnīcas un izstāde (mozaīka, LEGO pilsētiņa, Latvju raksti). Šajās disciplīnās piedalās visi apmeklētāji pēc brīvas izvēles. Pirms 20. novembra LatLUG <https://www.facebook.com/LatLUG/> “Facebook” mājas lapā būs pieejams konkursa uzdevums un tēma, kurā piedalīties var ikviens interesents. Lai piedalītos LatLUG mājasdarba konkursā, tas 23. novembrī līdz plkst. 12.00 pašiem jānogādā Bauskas iela 88, Rīgas Jauno tehniķu centrā.
4. Sacensību gaita LEGO sumo un LEGO līnijsekotājs disciplīnā:
   1. LEGO līnijsekotājs robotu novieto pirms starta līnijas un tālāk robotam pašam jānobrauc pilns aplis pēc iespējas ātrāk. Tam paredzēti 3 mēģinājumi.
   2. LEGO sumo dalībnieki pēc komandas “*uzlikt robotus*” novieto robotus brīvi izvēlētā vietā savā laukuma pusē; pēc komandas *“sākt”* tiek nospiesta poga, kas startē robotā esošo programmu – *programmā jābūt ieprogrammētam, ka robots darbību uzsāks tikai pēc 5 sek.* Cīņu uzvar tas robots, kurš visilgāk paliek laukumā. Ja robota programma startējas neatbilstoši noteikumiem, cīņa ir zaudēta. Ja robota programma netiek palaista pēc komandas *“sākt”*, uzvar robots, kurš visilgāk noturas laukumā. Ja roboti *saķeras kopā* un tā paliek 10 sek. nekustīgi (nemainās kustības trajektorija), tiek noteikts *strīds*, un cīņa tiek atkārtota. Uzvar tas robots, kas uzvar divas cīņas.
   3. Apakšgrupas ietvaros nav atļauta sumo robotu akumulatoru maiņa vai uzlāde. To drīkstēs darīt tehniskajā pauzē, pirms fināla cīņām.
5. Papildu informāciju par Sacensību norisi var saņemt pa tālruni: 29434910 vai e-pastu: eziverts@edu.riga.lv

**IV. Dalībnieku pieteikšana Sacensībām**

1. Pieteikums dalībai Sacensībās jāveic līdz 2019.gada 21. novembrim, nosūtot pieteikumu uz e-pastu: eziverts@edu.riga.lv. Dalībnieku pieteikumā jānorāda dalībnieka vārds, uzvārds, pilni gadi, pārstāvētā iestāde. Sacensību dalībniekiem līdzi jābūt personu apliecinošiem dokumentiem (skolēnu apliecība u.tml.), kas pēc tiesneša pieprasījuma ir jāuzrāda.
2. Kolektīva vadītājam pirms pieteikuma iesniegšanas jāsaņem rakstveida piekrišana no nepilngadīgo sacensību dalībnieku likumiskajiem pārstāvjiem vai pilngadīgajiem dalībniekiem par to, ka dalībnieks var tikt fiksēts audio, audiovizuālā un fotogrāfiju veidā un viņu personas dati var tikt apstrādāti.

**V. Sacensību uzvarētāju apbalvošana**

1. Sacensībās tiek apbalvoti pirmās, otrās un trešās vietas ieguvēji.
2. Sacensību godalgoto vietu ieguvēji tiek apbalvoti ar Organizatora diplomiem un balvām.

Direktore R. Šmitiņa

Zīverts

29434910

Pielikums

**“LEGO Robotikas radošās sacensības 2019”**

2019.gada 21.iktobra nolikumam

Nr. BJCJTC-19-34-nos

**PIETEIKUMS**

Iestādes nosaukums \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tālrunis, e-pasts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |
| --- | --- | --- | --- |
| N.p.k. | Dalībnieka vārds, uzvārds | Vecuma grupa | Darba nosaukums |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

Pedagogs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vārds, uzvārds)

Pedagoga kontakttālrunis \_\_\_\_\_\_\_\_\_\_\_\_\_\_\_, e-pasta adrese \_\_\_\_\_\_\_\_\_\_\_\_\_\_\_\_

Datums\_\_\_\_\_\_\_\_\_\_\_\_\_

Zīverts

29434910